Міліцыяй зарэгістравана 111 паведамленняў аб правапарушэннях, у выніку чаго ўзбуджана 14 крымінальных спраў, у дзесяці з іх устаноўлены падазроныя. У перыяд з 2 па 8 ліпеня ў двары дома ў Кнотаўшчыне было ўчынена забойства: невядомы з мэтай супрацьпраўнага пазбаўлення жыцця нанёс вяскоўцу цялесныя пашкоджанні, ад якіх той памёр на месцы здарэння, а пасля скінуў яго ў калодзеж. Непадалёку ад вадаёма на хутары Сінява хуліганы пашкодзілі тры аўтамабілі, а таксама збілі грамадзяніна. Зафіксаваны тры крадзяжы з аўтамабіляў, што былі прыпаркаваны на ноч на вуліцах Дружнай, Садовай і Будаўнікоў у Стоўбцах. Ва ўсіх выпадках злодзей разбіў аконнае шкло і забраў з салона пакінутыя рэчы.